ઈસ્લામાબાદ- પાકિસ્તાનના પૂર્વ વડાપ્રધાન અને ભ્રષ્ટાચારના આરોપમાં જેલમાં સજા ભોગવી રહેલા નવાઝ શરિફના પત્ની કુલસુમ નવાઝનું ગતરોજ લંડનમાં નિધન થયું હતું. જેની અંતિમ વિધિમાં હાજરી આપવા માટે નવાઝ શરિફ, તેમની પુત્રી મરિયમ નવાઝ અને જમાઈ કેપ્ટન સફદરને 12 કલાકના પેરોલ પર છોડવામાં આવશે. તમામને કુલસુમ નવાઝની અંતિમ વિધિમાં શામેલ થવા દેવામાં આવશે. કુલસુમ નવાઝના અંતિમ સંસ્કાર લાહોરમાં કરવામાં આવશે. જોકે આ દરમિયાન તેમને કેટલાક નિયમોનું પાલન પણ કરવું પડશે. આપને જણવી દઈએ કે, 68 વર્ષના કુલસુમ નવાઝ છેલ્લા કેટલાક સમયથી ગળાના કેન્સરથી પીડાઈ રહ્યાં હતાં. અને લંડનમાં તેમનો ઈલાજ ચાલી રહ્યો હતો.